Aalborg Zoo har mistet en tiger, da havens blot seks måneder gamle Sumatra-tiger Mia-Mai er blevet kvalt i et stykke aktiveringslegetøj i løbet af natten til lørdag.

Tigeren var ellers den første Sumatra-tiger, der er blevet født i Danmark, og det gør bare situationen endnu mere ærgerlig, fortæller Aalborg Zoos chefzoolog Jens Sigsgaard til bt.dk.

- Tigeren har haft noget forskelligt aktiveringslegetøj. En af de ting har været en sæk, som den så er blevet kvalt i, siger Jens Sigsgaard.

Dermed er haven nede på blot to tigre, og de prøver lørdag at hjælpe moderen og faderen til at komme sig over tabet af ungen.

- Moderen har kaldt efter ungen i dag, men da ungen ikke er helt lille mere, vil hun hurtigt glemme den. Vi har sat de to tigre sammen i dag, for at de får noget andet at tænke på, siger Jens Sigsgaard.

Sumatra-tigeren er på verdensplan kritisk udrydningstruet, og det skydes, at der kun lever under 400 ude i naturen.